1. ΑΝΑΓΚ.ΝΟΜΟΣ υπ’ αριθ.853 της 10/20 Σεπτ.1937 (ΦΕΚ Α΄366) Περί συνεργασίας της ταχ. υπηρεσίας μετά της Τραπέζης της Ελλάδος δι’ αγοράν ξένου συναλλάγματος κλπ. Άρθρ.1.-Επιτρέπεται εις την ταχυδρομικήν υπηρεσίαν όπως ασκή δια των κατά τόπους γραφείων αυτής, κατ’ εντολήν και δια λογαριασμόν της Τραπέζης της Ελλάδος, την αγοράν συναλλάγματος και ξένων τραπεζογραμματίων υπό όρους και περιορισμούς οίτινες καθορισθήσονται δι’ αποφάσεως των Υπουργών Οικονομικών, Συγκοινωνίας και Εθνικής Οικονομίας εκδιδομένης μετά πρότασιν της Τραπέζης της Ελλάδος. Δια της αυτής αποφάσεως καθορισθήσεται και ο τρόπος του κανονισμού των δια την υπηρεσίαν ταύτην λογαριασμών μεταξύ της ταχ. υπηρεσίας και της Τραπέζης της Ελλάδος. Άρθρ.2.-Δια την υπηρεσίαν ταύτην η Τράπεζα της Ελλάδος παρέχει εις την ταχυδρομικήν υπηρεσίαν προμήθειαν καθοριζομένην δια της αυτής ως άνω αποφάσεως και ήτις εν ουδεμιά περιπτώσει δύναται να η κατωτέρα της δια την αυτήν αιτίαν παρά ταύτης παρεχομένης, εις ας Τραπέζας επετράπη η κατά τας διατάξεις του Νόμ.5422 αγοροπωλησία ξένου συναλλάγματος και τραπεζιτικών γραμματίων. Μέρος της κατά τα άνω προμηθείας οριζόμενον εκάστοτε δι’ αποφάσεως του Υπουργού της Συγκοινωνίας αποδίδεται παρά του Υπουργείου εις τους διαχειριζομένους την δια του παρόντος Νόμου προβλεπομένην υπηρεσίαν, καθ’ ον τρόπον θέλει ορίσει Β.Δ/μα εκδιδόμενον προτάσει του Υπουργού της Συγκοινωνίας. Εις εκτέλεσιν του άρθρ.2 εξεδόθη το Β.Δ.31 Δεκ. 1938/5 Ιαν.1939, περί τρόπου διανομής ποσοστών εις ΤΤΤ Υπαλλήλους δια την διεξαγωγήν της υπηρεσίας αγοράς ξένου συναλλάγματος, τροποποιηθέν δια του Β.Δ.10/16 Αυγ.1940. Άρθρ.3.-Οι κατά τον παρόντα Νόμον εκτελούντες την αγορά συναλλάγματος, ΤΤΤ υπάλληλοι θεωρούνται και εν τη εκτελέσει της υπηρεσίας ταύτης ως δημόσιοι υπόλογοι υπέχοντες απάσας τας κατά τους κειμένους νόμους περί δημοσίων υπολόγων ευθύνας, αποδίδουσιν όμως λόγον της διαχειρίσεώς των ταύτης εις την Τράπεζαν της Ελλάδος. Οι Επιθεωρηταί της ΤΤΤ Υπηρεσίας ασκούντες έλεγχον επί της διαχειρίσεως ΤΤΤ. υπολόγου εκτελούντος και την υπηρεσίαν αγοράς συναλλάγματος υποχρεούνται ν’ ασκώσι συγχρόνως έλεγχον και επί της διαχειρίσεώς του ταύτης. Άρθρ.4.-Τα γραφεία άτινα εκτελούσι την υπηρεσίαν αγοράς συναλλάγματος κλπ. κατά τας διατάξεις του παρόντος Νόμου, καθορίζονται εκάστοτε δι’ αποφάσεως του επί της Συγκοινωνίας Υπουργού μετά προηγουμένην πρότασιν και της Τραπέζης της Ελλάδος, ήτις κατά την κρίσιν της, οσάκις θεωρεί τούτο σκόπιμον, έχει το δικαίωμα να τοποθετή παρ’ εκάστω γραφείω ίδιον αυτής υπάλληλον ή υπαλλήλους οίτινες θα εκτελώσι την υπηρεσίαν ταύτην. Απαγορεύεται η διάθεσις χρημάτων δι’ αγοράν συναλλάγματος εκ του ταμείου ταχυδρομικών επιταγών, Ταμιευτηρίου ή άλλης ΤΤΤ. διαχειρίσεως και αντιστρόφως η διάθεσις χρημάτων προοριζομένων δια την αγοράν συναλλάγματος ή τραπεζογραμματίων κατά τας διατάξεις του παρόντος Νόμου δια τας ανάγκας της ΤΤΤ. υπηρεσίας. Η ισχύς του παρόντος άρχεται από της δημοσιεύσεώς του εις την Εφημερίδα της Κυβερνήσεως. (Αντί για τη σελ. 315) Σελ. 315(α) Τεύχος       Σελ.     Αγορά Συναλλάγματος 22.Γ.ι.1 